4i* C. PLINII HIST. NA.T. LIB. XXI. 



decocta : serpentesque numquam in trifolio aspici. Prae- 

 terea celebratis auctoribus , contra omnia venena pro 

 antidoto suffcere xxv grana ejus, quod minyanthes ex 

 eo appellavimus , tradi. Multa alia praeterea in remediis 

 ejus adscribi. Sed me contra sententias eorum gravis- 

 simi viri auctoritas movet. Sophocles enim poeta vene- 

 natum id dicit. Simus quoque e medicis, decocti, aut 

 contriti succum infusum corpori , easdem uredines fa- 

 cere, quas si percussis a serpente imponatur. Ergo non 

 aliter utendum eo , quam contra venena , censuerim. 

 Fortassis enim et his venenis inter se contraria sit na- 

 tura, sicut multis aliis. Item animadverto, semen ejus, 

 cujus minima sint folia , utile esse ad custodiendam 

 mulierum cutis gratiam , in facie illitum. 



! 

 Ex thymo, xxix. 



LXXXIX. Thymum colligi oportet in flore , et in 

 umbra siccari. Duo autein sunt gnera ejus : candidum, 

 radice lignosa , in collibus nascens , quod et praefertur : 

 alterum nigrius, florisque nigri. Utraque oculorum cla- 

 ritati multum conferre existimantur, et in cibo , et in 

 medicamentis. Item diutinae tussi : in ecligmate faciles 

 exscreationes facere cum aceto et sale. Sanguinem con- 

 crescere non pati e melle : longas faucium distillationes 



